Viborger Samler, 1844-10-26
Nyeste Postefterretninger. Storbritannien og Jrland. Alle Efterretninger fra Jrland stemme overeens deri: at den nye Vending, Sagerne sammesteds have taget siden O'Connells Frifindelsesdom, consolideres mere og meere; at Overbeviisningen om Nødvendigheden af en snart indtrædende radical Forandring vinder flere Tilhængere, og at Ministeriet desaarsag maa imødesee nye, maaskee afgjørende Kampe i det irske Spørgsmaal. Muligt, at Torybladene gaae forvidt i deres Formodninger, naar de paastaae: at Whigs, paa ny lystne efter Besiddelsen af Regjeringsmagten, have afsluttet en ny Coalition med Daniel O'Connell, at en høitidelig Anmeldelse af denne Overeenskomst vil udkomme om faa Dage, og at det Banner, under hvilket det nye Forbund skal kæmpe, er Foederalismus. Saameget er i det mindste vist, at O'Connell ikke vil forsømme Noget for at drage Fordeel af de nyttige Chancer, som Toriernes Uenighed tilbyder ham. Han vil fremdeles bestræbe sig for at vinde Gray og Porters og alle dem, der som Dr. Maunsell ville tage tiltakke dermed, at Parlementet hvert tredie Aar holdes i Dublin. Nylig har O'Connell ved sin Søn Maurice ladet overrække Repealassociationsforsamlingen i Dublin en Skrivelse, hvori han - for at forene det størst mulige Antal af Jrere, uden Hensyn til Religionsbekjendelsen, for det attraaede Øiemed - erklærer sig redebon til at opgive Repeal og adoptere Foederallismen, der har vundet større Bifald iblandt den protestantiske Deel af Jrlands Befolkning. O'Connell gaaer ud derfra, at Repealers stemme overeens med Foederalisterne, hvis Lære endnu mangler tilbørlig Udvikling, i følgende fire Hovedpuncter: Urokkelig Fastholden ved Forbindelsen med Storbritannien; Ophævelsen af Unionsacten; Omformen af det paa ny ilivekaldte irske Parlement og Gjenoprettelsen af det irske Overhuus i sin fulde Integritet. Til Falmouth er ankommet Paketskibet "Linnet, med Efterretninger fra Rio Janeiro af 26de Aug., fra Bahia af 5te Septbr., og fra Pernambuco af 15de Septbr., af hvilke erfares, at den meget omtalte høiere brasilianske Toldtarif er promulgeret den 12te August, og træder i Novbr. Maaned i Kraft. Om Underhandlingerne angaaende en ny Handelstractat med England, om hvilken der i den sidste Tid circulerede saa mange Rygter, tie Efterretningerne; dog synes det, at Underhandlingerne have været indledede, men at den til Rio Janeiro indløbne Efterretning om at Sir Robert Peel har i Parlementet drevet igjennem sit Andragende om Udelukkelsen af de brasilianske Sukkere fra de britiske Markeder ved en Prohibitivtold har gjort Ende paa Underhandlingerne og bevirket Promulgationen af den nye høiere Toldtaris. Som en Bestyrkelse for denne Anskuelse betragter man den Omstændighed, at Ministrene bemyndiges ved et Tillæg til Tarifen at belægge med Differentialtold Producterne af de Lande, i hvilke slige Toldafgifter finde Sted til Fordeel for brasilianske Producter. Med dette Paketskib ere ogsaa ankomne til England Visconde de Abrantes tilligemed hans Legationssecretair Macedo, begge fra Rio Janeiro. At disse ere bestemte til Berlin og befuldmægtigede til at afslutte en Handelstractat med Toldforeningsstaterne, tør ikke betvivles. Om de, saaledes som flere Londonerjournaler paastaae, ogsaa have Fuldmagt til at træde i Underhandlinger med England om en saadan Tractat, maa den nærmeste Fremtid opklare.